Tannu Tuva

Den tuvinske folkerepublikk (vanligvis bare kalt Tannu Tuva) var en sovjetisk satellittstat i Sentral-Asia. Staten ble opprettet i 1921, og gikk inn i Sovjetunionen i 1944. 

Tannu Tuva erklærte sin uavhengighet fra Det russiske keiserriket i kaoset som fulgte av Den russiske revolusjonen. I 1926 ble landet anerkjent av Sovjetunionen og Mongolia. Dette var de to eneste landene som ankerkjente Tannu Tuva.

Etter det tyske angrepet på Sovjetunionen gikk Tannu Tuva inn på alliert side i krigen. Høsten 1944 søkte landet opptak i Sovjetunionen, noe som formelt ble godkjent av Det øverste sovjet 1. november samme år. Området utgjør i dag den russiske delrepublikken Tuva.


Kategori:Tuva
Kategori:Tidligere stater i Sentral-Asia
Kategori:Stater og territorier etablert i 1921
Kategori:Stater og territorier opphørt i 1944
Kategori:Tidligere sovjetrepublikker